Tegemist on kunstiüritusega, millel tänavu keskendutakse teemale „Kiri”. Kolmel päeval toimuvates loengutes ja töötubades mõtiskletakse kirja eri aspektide üle: kirjasõna, kirjatäht ehk tüpograafia ja kiri kui rahvuslik muster. Lisaks kirjateemale arendatakse edasi looduslike värvide kasutamist kartulitrükis ning „kirjatakse” kartuliga tekstiile ja tapeete. Kartulitrüki tegemiseks vajalikud vahendid (kartulid, noad, paberid, värvid, kangad, pintslid, švammid, pliiatsid, vildikad jne) on kohapeal olemas. Kes soovib, võib oma materjale ka kaasa võtta. Olemas on ka tekstiilivärvid. Kaasa tuleks võtta aga oma rõivad-kangad, millele trükkida. Samuti on oodatud kõik muud loomingulised lahendused, mis seotud trükikunsti, kartulite ja keskkonnaga. Üritus on tasuta ning seda toetavad Eesti Kultuurkapital ja Türi vald. Teist aastat toimub festival Kabalas, varem saadi kokku Laupal.
#000004